Snublugass

### **Beskrivelse**

**Snublugass**, eller **Det gjemte riket**, befinner seg nord for den Makhanske regionen Marunia i Sør-Nunaruga, sør for dvergeriket Khingalor og den gigantiske innsjøen Olorhir Hannsk. Snublugass er en nasjon styrt av gnomer og er en forholdsvis liten nasjon med få innbyggere. De største byene har ikke mer enn 12000 innbyggere og så få som 80 individer i de minste tettstedene kalt Thorper. De typene gnomer vi finner i Snublugass er steingnomer, svartgnomer og skoggnomer. Snublugass har blitt kjent som Det Gjemte Riket fordi byene ofte kamuflerer seg i landskapet, eller er gjemt av kraftig illusjonsmagi. Landet er proppfullt av illusjoner og dette bruker gnomene til sin fordel, ettersom gnomer har en innfødt illusjonsmagi er predisponibel for denne typen magi.

### **Politikk**

Gnomene har ingen konge, men et storråd i hovedstaden Wundeltrundel, som tar avgjørelser på vegne av nasjonen. Styreformen er et totalitært aristokrati, likevel føler de fleste innbyggere seg frie.

Snublugass har et kjørlig forhold til Khingalor som truer de nordlige grensene med en hittil konstant militær opprustning.

Makhanerne blir ansett som venner. Sammen med Den Makhanske Republikk (DMR) og Dracania har det oppstått en handelsallianse. Som resultat av dette sender gnomene stadige forsyninger av råvarer, oppfinnere etc. de to nasjonene.

### **Religion**

Herrene av Den Gyldne Haug er betegnelsen for den gnomiske trosretning. den består av de gnomiske gudene som bebor oververdenen De Gyldne Hauger. Trosretningen, ledet av guden Garl Glittergull, består av disse gudene:

* Garl Glitterguld, Gud over lykke, humor, lureri og edelstener; lederen av den gnomiske trosretningen.
* Callarduran Glatthand, gud over stein, gruvedrift og svartalvene.
* Segojan Jordroper, Gud over død, jord og natur (i Undermørket).
* Flandal Stålskinn, gud over smiing og metallarbeid.
* Baervan Vildvandrer, gud over natur, reise og skog.
* Baravar Kappeskygge, gud over illusjon og bedrageri.
* Gaerdal Jernhånd, gud over standhaftighet, beskyttelse og kamp.
* Nebelun, han som blander seg inn, gud over oppfinnelse, konstruksjon og lykke.
* Urdlen, Gud over blodlyst, ondskap, hat og ødeleggelse; Den eneste onde guddommen i trosretningen.

Legendene forteller om flere gudinner i den gnomiske trosretningen, men historiene rundt dem er for lengst glemt. Det er en tradisjon blant unge gnomer å meddele at de gjennom guddommelig inspirasjon har bestemt seg for å reise ut i verden for å lete etter Kvinnene av Den Gyldne Ås. Heller det enn å innrømme at eventyrlyst får dem til å forlate deres familier og venner.

### **Folkeslag**

**Steingnomene** er de mest tallrike. de er et oppfinnsomt folkeslag, opptatt av hvordan verden fungerer og hva som kan lages. De har en stor livsglede og er glade i å feste og spøke. Mange steingnomer tar utdannelse som handelsmenn, oppfinnere, ingeniører, fysikere, økonomer. De er i tillegg glade i edelstener og mange byer har kunstverk prydet med vakre juveler og rubiner.

**Svartgnomene** er et folkeslag som trives best i mørke ganger og grottelandskap. Derfor befinner mange svartgnomer seg i Undermørket. De har et begrenset følelsesregister og er ikke på langt nær så entusiastiske som andre gnomer. Likevel er svartgnomer, i likhet med andre gnomer, nysgjerrige av natur. De finkjemmer fjell og underjordiske passasjer for mineraler av alle slag. de er eksperter på tunnelbygging

**Skoggnomene** er minoriteten av gnomene. de er også de minste, fysisk sett. Skoggnomene oppholder seg i skoger og har lite til overs for mørke ganger og kald stein. De tar vare på planteliv og bor i trær som de beskytter med livet som innsats. Det har flerfoldige ganger oppstått konflikter mellom skoggnomene og steingnomene på grunn av avskoging og industriarbeid. Det er ikke lett å få øye på dem, ettersom de er sky av natur. Men har du fått en skoggnom som fiende er det ikke lett å unnslippe. De har for vane å organisere seg for å begå ondskapsfulle pek mot de de anser som fiender.

Inspirasjon: https://dungeonsdragons.fandom.com/wiki/Gnome\_Society